На основу члана 236. до 242. Закона о накнадама за коришћење јавних добара („Службени гласник РС“, бр. 95/18), члана 32. став 1. тачка 3. и 13. Закона о локалној самоуправи („Сл. гласник РС“, бр. 129/07, 83/14, 101/16и 47/18) и члана 40 став 1.тачка 3. Статута општине Ражањ(„Службени лист општине Ражањ“ бр.1/19 ), Скупштина општине Ражањ утврдила је пречишћени текст Одлуке о накнадама за коришћење јавних површина

**О Д Л У К А**

**О НАКНАДАМА ЗА КОРИШЋЕЊЕ ЈАВНИХ ПОВРШИНА**

**Пречишћени текст**

**(„Службени лист општине Ражањ“, број 2/19 и 11/19)**

**Члан 1.**

Овом Одлуком уводе се накнаде за коришћење јавних површинана територији општине Ражањ и то: обвезник плаћања, основица, висина, начин утврђивања и плаћања као и друга питања од значаја за утврђивање и плаћање накнадa за коришћење јавних површина.

**Члан 2.**

Jавна површина у смислу ове Одлуке јесте површина утврђена планским документом која је доступна свим корисницима под једнаким условима и то:

- јавна саобраћајна површина (пут, улица, пешачка зона и сл.);

- трг;

- јавна зелена површина (парк, сквер, градска шума и сл.);

- јавна површина блока (парковски уређене површине и саобраћајне површине).

**Члан 3**

Врстe нaкнaдa за коришћење јавне површине које се уводе, су:

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;

3) накнада за коришћење јавне површине по основу заузећа грађевинским материјалом и за извођење грађевинских радова и изградњу.

**Члан 4.**

Обвезник накнаде за коришћење јавне површине је корисник јавне површине.

Накнаду за коришћење јавних површина не плаћају директни и индиректни корисници буџетских средстава општине Ражањ.

**Члан 5.**

Основица накнаде за коришћење простора на јавној површини је површина коришћеног простора изражена у метрима квадратним (м2)

**Члан 6.**

Највиши износ накнаде закоришћење јавне површине прописан је у прилогу 12 Закона о накнадама за коришћење јавних добара.

Критеријуми за прописивање висине накнаде су: време коришћења простора, као и техничко-употребне карактеристике објекта, уколико се јавна површина користи за постављање објеката.

Висина накнаде, начин плаћања и олакшице код плаћања, као и обавезе обвезника накнаде утврђују се тарифом која је саставни део ове Одлуке.

Уколико овом Одлуком није прописана висина накнаде у оквиру одређене тарифе примењује се највиши износ накнаде прописан Законом.

**Члан 7.**

Утврђивање накнаде за коришћење јавне површине врши се према површини коришћеног простора, сразмерно времену коришћења тог простора или према техничко-употребним карактеристикама тог објекта.

Администрирање накнаде за коришћење јавних површина врши **Служба за утврђивање, наплату и контролу јавних прихода, Локална пореска администрација,**  на основу претходно прибављеногрешења **Одсека за инвестиције и плаћања Општинске управе општине Ражањ.**

У погледу утврђивања, контроле и наплате накнаде за коришћење јавних површина, обнове поступка, жалбе, повраћаја, камате, застарелости и свега што није прецизирано овом Одлуком и тарифом примењиваће се Закон о пореском поступку и пореској администрацији (''Службени гласник РС'' бр.80/02, 84/02, 23/03, 70/03, 55/04, 61/05, 85/05, 62/06, 61/07, 20/09, 72/09, 53/10, 101/11, 2/12, 93/12, 47/13, 108/13,68/14, 105/14, 91/15, 112/15, 15/16, 108/16, 30/18 и 95/18).

**Члан 8.**

Накнаду за коришћење јавних површина не плаћају директни и индиректни корисници буџетских средстава.

Накнада за коришћење јавних површина по основу заузећа грађевинским материјалом и за извођење грађевинских радова нe плaћa сe aкo сe рaскoпaвaњe, oднoснo зaузимaњe jaвнe пoвршинe врши збoг изградње, рeкoнструкциje кoлoвoзa, трoтoaрa или другe jaвнe сaoбрaћajнe пoвршинe, кao и приликoм извoђeњa рaдoвa jaвних кoмунaлних прeдузeћa у сврху дoвoђeњa oбjeкaтa у функциjу. Пoд дoвoђeњeм oбjeктa у функциjу пoдрaзумeвajу сe рaдoви нa тeкућeм (рeдoвнoм) oдржaвaњу oбjeктa, зa кoje сe нe издaje oдoбрeњe пo Зaкoну o плaнирaњу и изгрaдњи.

**Члан 9.**

Накнаде за коришћење јавних површина уплаћују се на рачуне прописане за уплату јавних прихода. Приходи остварени од накнаде за коришћење јавних површина припадају буџету општине Ражањ.

**Члан 10.**

Саставни део ове одлуке представља Тарифа накнада за коришћење јавних површина.

**Члан 11.**

Контролу и надзор над спровођењем ове Одлуке врши, Одсек за инспекцијске послове, комунална инспекција, Општинске управе општине Ражањ.

**Члан 12**

**(„Службени лист општине Ражањ“, број 11/19)**

 За прекршаје учињене противно одредбама ове Одлуке, донете од стране Скупштине општине Ражањ, казниће се новчаном казном у фиксном износу и то:

* 10.000 динара за физичко;
* 20.000 динара за одговорно лице у правном лицу;
* 100.000 динара за правно лице;
* 50.000 динара за предузетника.

**Члан 13.**

Ова Одлука ступа на снагу осмог дана од дана објављивања у „Службеном листу општине Ражањ”.

СКУПШТИНА ОПШТИНЕ РАЖАЊ

 ПРЕДСЕДНИК

 Миодраг Рајковић, с. р.

**Т А Р И Ф А**

**НАКНАДЕ ЗА КОРИШЋЕЊЕ ЈАВНИХ ПОВРШИНА**

**Тарифни број 1**.

1.За коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности, за сваки цео и започети м2 простора који се користи, утврђује се накнада дневно сразмерно времену коришћења, и то:

1.1. за продају и излагање производа односно робе или другог запремања по метру квадратном дневно износи –20 динaра.

 1.2. за постављање појединих објеката по метру квадратном дневно и то:

а) монтажне бараке и остале објекте –20 динара.

б) киосци – 20 динара.

в) столови испред угоститељских и других сличних објеката –10 динара.

г) тезге –80 динара.

1.3. за забавне паркове, и друге објекте забавних радњи, за спортске објекте накнада се утврђује дневно- 122 динара.

НАПОМЕНА

1. За коришћење јавне површине по овом тарифном броју обвезник подноси пријаву Одсеку за инвестиције и плаћања, Општинске управе општине Ражањ, који је у обавези да доставља одобрење локалној пореској администрацији ради доношења решења о утврђивању обавеза. Обвезник је дужан да сваку промену од значаја за утврђивање предметне накнаде пријави Одсеку за инвестиције и плаћања, Општинске управе општине Ражању року од 10 дана од дана настанка промене.
2. Уколико се простор на јавним површинама користи у више сврха накнада се плаћа у износу највише прописанетарифе.
3. Накнада по овом тарифном броју се плаћа месечно до 15. у месецу за текући месец на основу решења локалне пореске администрацијекоја утврђује и наплаћује предметну накнадуна основу решења Одсека за инвестиције и плаћања, Општинске управе општине Ражањили записника комуналне испекције. До доношења решења за текућу годину обвезник плаћанакнаду на основу аконтација из претходне године.

**Тарифни број 2**

За коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе утврђује се:

 висина накнаде по започетом м2 у дневном износу од 10 динара:

 НАПОМЕНА:

1. Лице које врши оглашавање је у обавези да пре истицања огласа поднесе захтев Одсеку за инвестиције и плаћања, Општинске управе општине Ражањ.
2. Одсек за инвестиције и плаћања, Општинске управе општине Ражањ, издаје посебно одобрење на основу поднетог пријаве по овом тарифном броју.
3. Комунална инспекција је у обавези да контролише обвезнике по овом тарифном броју.
4. Накнада по овом тарифном броју се плаћа месечно до 15. у месецу за претходни месец на основу решења локалне пореске администрацијекоја утврђује и наплаћује предметну накнаду на основу решењаОдсека за инвестиције и плаћања, Општинске управе општине Ражањ

**Тарифни број 3**

За коришћење јавне површине по основу заузећа грађевинским материјалом и за извођење грађевинских радова и изградњу плаћа се дневно по м2

1.За заузеће јавне површине грађевинским материјалом 20,00 дин/м2

2. При извођењу радова на објектима који изискују раскопавање јавне површине...20,00 дин/м2

НАПОМЕНА:

1. Лице које користи јавну површину подноси пријаву Одсеку за инвестиције и плаћања, Општинске управе општине Ражањ;
2. Одсек за инвестиције и плаћања, Општинске управе општине Ражањиздаје посебно одобрење на основу поднете пријаве по овом тарифном броју.
3. Комунална инспекција је у обавези да контролише обвезнике по овом тарифном броју и доставља обавештења Локалној пореској администрацији ради доношења решења о утврђивању обавеза.
4. Накнада по основу заузећа јавне површине грађевинским материјалом и за извођење грађевинских радова увeћaвa сe зa 100% ако инвеститор продужи дозвољени рок за заузимање јавне површине. Пoд прoдужeњeм рока пoдрaзумeвa сe прeкoрaчeњe рoкa зaвршeткa изгрaдњe eвидeнтирaнoг у писмeнoj изjaви/пријави инвeститoрa o пoчeтку грaђeњa oднoснo извoђeњa рaдoвa и рoку зaвршeткa грaђeњa, oднoснo извoђeњa рaдoвa прeмa Зaкoну o плaнирaњу и изгрaдњи.
5. Обавезник накнаде дужан је да утврђену обавезу по основу накнаде плати до 15. у месецу за претходни месец, а за месеце за које је обавеза доспела у моменту уручења решења у року од 15 дана од дана достављања решења.
6. Накнада за коришћење јавних површина по основу заузећа грађевинским материјалом и за извођење грађевинских радова нe плaћa сe aкo сe рaскoпaвaњe, oднoснo зaузимaњe jaвнe пoвршинe врши збoг изградње, рeкoнструкциje кoлoвoзa, трoтoaрa или другe jaвнe сaoбрaћajнe пoвршинe, кao и приликoм извoђeњa рaдoвa jaвних кoмунaлних прeдузeћa у сврху дoвoђeњa oбjeкaтa у функциjу. Пoд дoвoђeњeм oбjeктa у функциjу пoдрaзумeвajу сe рaдoви нa тeкућeм (рeдoвнoм) oдржaвaњу oбjeктa, зa кoje сe нe издaje oдoбрeњe пo Зaкoну o плaнирaњу и изгрaдњи.

**О Б Р А З Л О Ж Е Њ Е**

**I - ПРАВНИ ОСНОВ ЗА ДОНОШЕЊЕ ОДЛУКЕ**

Правни основ за доношење Одлуке о накнадама за коришћење јавних површина за територију општине Ражањ садржан је у члану 6. тачка 5) и члану 7. став 1. Закона о финансирању локалне самоуправе (,,Службени гласник Републике Србије’’, број 62/06, ... 95/18), члану 239. став 3. Закона о накнадама за коришћење јавних добара (''Службени гласник РС '', бр. 95/18) и члан 40.став 1.тачка 3 Статута општине Ражањ

**II- РАЗЛОЗИ ЗА ДОНОШЕЊЕ ОДЛУКЕ**

Одредбама члана 6. Закона о финансирању локалне самоуправе предвиђено је да јединици локалне самоуправе припадају приходи који се остваре на њеној територији, набројани у тач. 1-14, у оквиру којих су у тачки 5) предвиђене накнаде за коришћење јавних добара.

Одредбама члана 7. истог закона у ставу 2. је предвиђено да скупштина јединице локалне самоуправе својом одлуком утврђује стопе изворних прихода, као и начин и мерила за одређивање висине локалних такса и накнада, у поступку утврђивања буџета за наредну годину.

Одредбама члана 239. став 3. Закона о накнадама за коришћење јавних добара, којим су између осталих прописане и накнаде за коришћење јавних површина, предвиђено је да се актом скупштине јединице локалне самоуправе утврђује висина накнаде за коришћење јавних површина, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде.

Највиши износ накнаде за коришћење јавне површине прописан је у Прилогу 12. Закона и то:

|  |  |  |  |
| --- | --- | --- | --- |
| Ред. број  | Врста накнаде  | Основица  | Највиши износ накнаде - дневно (динара)  |
| 1.  | Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности  | m2  | 122,00  |
| 2.  | Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица, за које дозволу издаје надлежни орган јединице локалне самоуправе  | m2  | 100,00  |
| 3.  | Накнада за коришћење јавне површине по основу заузећа грађевинским материјалом и за извођење грађевинских радова и изградњу  | m2  | 180,00  |

 Закон о накнадама за коришћење јавних добара примењује се од 1. јануара 2019. године, тако да је потребно усвојити Одлуку о накнадама за коришћење јавних површина на територији општине Ражањ како би се остварили приходи по основу коришћења јавних површина.

Износи накнада за 2019. годину су утврђени у складу са критеријумима предвиђеним чланом 239. Закона о накнадама за коришћење јавних добара и утврђују се први пут, с обзиром на то да се Закон примењује од 1. јануара 2019. године.

Служба за утврђивање, наплату и контролу јавних прихода, Локална пореска администрација је као обрађивач одлуке у складу са наведеним прописима, припремила нацрт ове одлуке.

 III- ОБРАЗЛОЖЕЊЕ КОНКРЕТНИХ РЕШЕЊА

 У члану 1. ове одлуке предвиђено је да се овом одлуком утврђује висина накнада за коришћење јавних површина за територију општине Ражањ олакшице, начин достављања и садржај података о коришћењу јавне површине надлежном органу који утврђује обавезу плаћања накнаде.

У члану 2. дат је појам јавне површине, у смислу закона којим се уређују накнаде за коришћење јавних добара.

У члану 3. предвиђене су накнаде за коришћење јавне површине

У члану 4. предвиђено је да је обвезник накнаде корисник јавне површине и да су директни и индиректни корисници буџетских средстава ослобођени плаћања накнаде.

У члану 5. предвиђено је да је основица накнаде за коришћење простора на јавној површини, површина коришћеног простора изражена у метрима квадратним (m2).

У члану 6. предвиђено је да је највиши износ накнаде за коришћење јавне површине прописан у Прилогу 12. закона којим се уређују накнаде за коришћење јавних добара и предвиђени су критеријуми за прописивање висине накнада.

У члану 7. предвиђено је да се утврђивање накнаде за коришћење јавне површине врши према површини коришћеног простора или према техничкоупотребним карактеристикама тог објекта

У члану 8. предвиђено је да приходи остварени од накнаде за коришћење јавних површина припадају буџету општине Ражањ

У члану 9. предвиђено је да саставни део ове одлуке представља Тарифа накнада за коришћење јавних површина.

У члану 10. предвиђено је ова одлука ступа на снагу осмог дана од дана објављивања у ''Службеном листу општине Ражањ“.

У Тарифи накнада за коришћење јавних површина прописани су износи накнада за коришћење јавних површина за територију општине Ражањ, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде.

**Служба за утврђивање, наплату и контролу јавних прихода,**

**Локална пореска администрација.**